บาทเปิด 33.53/55 บาทต่อดอลลาร์ แนวโน้มแกว่งแคบ
เงินบาทเปิดตลาด 33.53/55  บาทต่อดอลลาร์ แนวโน้มแกว่งแคบ ธุรกรรมเบาบาง จับตาสถานการณ์โควิดในประเทศ 
28 ธ.ค. 2564

เมื่อวันที่ 28 ธ.ค. 64  นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.53/55 บาท/ดอลลาร์ แข็งค่าเล็ก น้อยจากเย็นวานที่ปิดตลาดที่ระดับ 33.57 บาท/ดอลลาร์วันนี้คาดว่าเงินบาทจะเคลื่อนไหวในกรอบแคบ เนื่องจากธุรกรรมต่างๆ น่าจะเบาบางในช่วงท้ายปี ประกอบกับตลาดยังจับตามาตรการที่ภาครัฐจะนำออกมาใช้สำหรับป้องกันการแพร่ระบาดของโควิด-19 ในประเทศ โดยเฉพาะสายพันธุ์โอมิครอน ที่มีการแพร่ระบาด อย่างรวดเร็ว"วันนี้บาทคงเคลื่อนไหวแคบๆ ต่างชาติก็ไม่ค่อยมี event อะไร ตอนนี้ ตลาดคงติดตามมาตรการป้องกันโควิดในประเทศ" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.45 - 33.65 บาท/ดอลลาร์